Εφαρμογή νομικού πλαισίου σε ακούσιες νοσηλείες ψυχιατρικών ασθενών
Creators: name: Συγγελάκη, Δήμητρα Μάρκου
Publisher: name: Aristotle University of Thessaloniki
Year: 2019
Subjects: ακούσια νοσηλεία
νόμος 2071/1992
δικαιώματα ψυχικώς πασχόντων
involuntary hospitalization
law 2071/1992
human rights of mentally ill people

description: Με την παρούσα διπλωματική εργασία εκπονείται έρευνα της εφαρμογής από το νομικό πλαίσιο ενεργειών για την προάσπιση των δικαιωμάτων των ψυχικώς πασχόντων σε ακούσιες νοσηλείες. Με αφετηρία μια σύντομη ιστορική αναδρομή στην εξέλιξη των ψυχιατρικών ιδρυμάτων, αναλύονται οι βασικές αρχές και τα δικαιώματα των ατόμων με ψυχική ασθένεια. Γίνεται εκτενής αναφορά στο θεσμικό πλαίσιο που διέπει τους ψυχικώς πάσχοντες σε διεθνές, ευρωπαϊκό και εθνικό επίπεδο και ακολουθεί σύντομη συγκριτική μελέτη της ελληνικής με την βρετανική πραγματικότητα. Ο κυρίως κορμός της εργασίας αποτελείται από την παρουσίαση του περιεχομένου του νόμου 2071/92 όπως αυτός τροποποιείται από τον νόμο 4528/2018. Πραγματοποιήθηκε έρευνα σε 2109 νοσηλείες της Α’ Ψυχιατρικής Κλινικής του ΑΠΘ του ΓΝ Παπαγεωργίου στη Θεσσαλονίκη, οι οποίες εκτείνονται κατά τα έτη 2013-2017. Σύμφωνα με τα αποτελέσματα, στο σύνολο των ακούσιων νοσηλειών δεν ακολουθήθηκαν οι νομικές επιταγές, τόσο από την πλευρά του ιατρικού όσο και του νομικού κόσμου. Το αποτέλεσμα επιρρώνεται και από νομολογιακές πηγές. Αναφέρονται δύο προσφυγές κατά της Ελλάδας στο Ευρωπαϊκό Δικαστήριο Δικαιωμάτων του Ανθρώπου για το ζήτημα της ακούσιας νοσηλείας. Συμπερασματικά, στη νοσοκομειακή πραγματικότητα η εφαρμογή των διατάξεων του ν. 2071/1992 αποτελεί μια γραφειοκρατική υποχρέωση που ανεπιτυχώς επιδιώκεται να επιτελεστεί εντός των προβλεπόμενων χρονικών ορίων. Το πνεύμα του νόμου, ο δικαστικός έλεγχος της ακούσιας νοσηλείας στην καθημερινή κλινική πράξη ουσιαστικά αναιρείται. Συνεπώς, κρίνεται αναγκαία μια ολική αναθεώρηση του νόμου προσαρμοσμένη στις πραγματικές ανάγκες και νέες λύσεις, ενώ κάποιες ενδεικτικές προτείνονται και μέσω της εργασίας
description: In this doctoral thesis, we examine the application of statutes meant to defend the rights of psychiatric patients involuntarily committed to inpatient care. After a brief description of the evolution of psychiatric institutions, and an international survey owe delve into the basic concepts and principles underpinning the rights of psychiatric patients, with a comparative emphasis of Greek and UK realities. The bulk of the thesis revolves around the statute 2071/1992 and its modifications in 4258/2018. We analyzed 2,109 admissions to the First Psychiatric Clinic of the Aristotelian University at Papageorgiou General Hospital, Thessaloniki from 2013 till 2017. Overall, we found that medical and legal professionals did not follow the law in a majority of involuntary admissions. Our finding is corroborated by two cases at the European Court of Human Rights legal appealing Greek practices. To conclude, in the “real-life” settings of the hospital, the statute 2071/1992 becomes a bureaucratic box checked within mandated timeframes, while its spirit and intentions are for the most part ignored. The statute needs to be updated to better serve the needs of this vulnerable population. We also call for innovative solutions, some of which are highlighted in this work